Diari Oficial de la Generalitat Valenciana


Sumari del DOGV 5730, del 28-03-2008 (2008/3662)

RESOLUCIÓ de 27 de març de 2008, de la Direcció General d'Administració Autonòmica, per la qual s'adjudica destinació a María Esther Bailach Juan, aspirant que ha superat les proves selectives d'accés al grup D, sector administració general, Convocatòria 2/2004.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3662


Data del document
:   27-03-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * professió administrativa

RESOLUCIÓ de 27 de març de 2008, de la Direcció General d'Administració Autonòmica, per la qual s'adjudica destinació a María Esther Bailach Juan, aspirant que ha superat les proves selectives d'accés al grup D, sector administració general, Convocatòria 2/2004. [2008/3662]  
Per orde de 15 de novembre de 2004, de la conselleria de Justícia i Administracions Públiques (DOCV núm. 4887, de 19 de novembre de 2004), es convoquen proves selectives d'accés al grup D, sector administració general, corresponents a l'Oferta d'Ocupació Pública de 2004 de la Generalitat, convocatòria 2/2004, accés lliure.  
Per Resolució de 4 de maig de 2007, del conseller de Justícia, Interior i Administracions Públiques (DOCV núm. 5509, de 10 de maig de 2007), es fan publiques les relacions d'aspirants que han superat les proves selectives citades i se'ls emplaça per a la presentació de documentació.  
Per Resolució de 20 de juny de 2007, de la Direcció General d'Administració Autonòmica (DOCV núm. 5541, de 25 de juny de 2007), es convoca els aspirants seleccionats per a l'elecció de destinació, per tal de complir amb el que disposa l'article 9.1 de la Llei de Funció Pública Valenciana.  
En acte únic celebrat els dies 2 i 4 de juliol de 2007, a l'edifici Nexus de la Universitat Politècnica de València, es procedeix a l'elecció de destinació per part del personal que va superar els processos selectius esmentats.  
Per Resolució del director provincial de l'Institut Nacional de la Seguretat Social, de data 22 de març de 2007, es declara la situació d'incapacitat de la senyora María Esther Bailach Juan, i es preveu que la situació d'incapacitat de la interessada pot ser objecte de revisió per milloria que permeta la seua reincorporació al treball abans de dos anys.  
Per Resolució de 6 de juliol de 2007, de la Direcció General d'Administració Autonòmica, es declara la jubilació per incapacitat permanent de l'aspirant seleccionada, la senyora María Esther Bailach Juan, amb efectes des de l'1 de desembre de 2006.  
En conseqüència, per Resolució de l'11 de setembre de 2007, de la Direcció General d'Administració Autonòmica, es va deixar en suspens l'adjudicació de la destinació de la senyora María Esther Bailach Juan, subjecta a la condició suspensiva i de futur, consistent en què per l'Institut Nacional de la Seguretat Social, realitzada la revisió prevista, es declarara la milloria de la interessada que permetera la seua reincorporació al treball.  
Per això, vista la Resolució del director provincial de l'Institut Nacional de la Seguretat Social, per la qual es declara que la Sra. María Esther Bailach Juan ja no es troba, en l'actualitat afectada de cap grau d'incapacitat permanent, i que queda, per tant, extingida la pensió que percep amb efectes des de l'1 d'abril de 2008, procedeix adjudicar, amb destinació definitiva, el lloc de treball 12232, triat per la interessada en acte únic.  
En virtut d'això, i en exercici de les competències atribuïdes per l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:  
Primer  
Adjudicar, amb destinació definitiu, a la senyora María Esther Bailach Juan, amb NRP número 61287843T9, aspirant que va superar les proves selectives d'accés al grup D, sector administració general, Convocatòria 2/2004, el lloc de treball número 12.454, auxiliar de gestió, D 12 E015, amb destinació en la Intervenció General, adscrit a la conselleria d'Economia, Hisenda i Ocupació, segons la vigent relació de llocs de treball, aprovada per resolució de la Direcció General d'Administració Autonòmica, de 27 de desembre de 2006 (DOCV núm. 5418, de 30 de desembre).   
Segon. Presa de possessió  
L'acte de presa de possessió tindrà lloc el dia 1 d'abril de 2008, a les 10.00 hores, al Servei de Provisió de Llocs de la Direcció General d'Administració Autonòmica, conselleria de Justícia i Administracions Públiques, carrer Miquelet, 5, 2n pis (CP 46673).   
No obstant això i de conformitat amb el que disposa l'article 25.3 del Decret 33/1999, de 9 de març, pel que s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini, que finalitzarà el 30 d'abril de 2008, per a prendre possessió de la seua destinació. Si es fera ús del dit termini, durant aquest no es meritarà cap retribució.  
Tercer. Recursos  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptador des de l'endemà de la publicació de la present Resolució.  
València, 27 de març de 2008.- El director general d'Administració Autonòmica: Pedro Javier García Ribot.